stanford-oval/wikipedia huggingface dataset:
לוקי (סדרת טלוויזיה)
הפקה > פיתוח

בספטמבר 2018, דווח כי אולפני מארוול עסוקים בפיתוחן של מספר מיני-סדרות עבור שירות הזרמת המדיה החדש של אולפני וולט דיסני, "דיסני+", שיתמקדו בדמויות "הדור השני" של סרטי היקום הקולנועי של מארוול שלא היו להם ואף לא סביר שיהיו להם סרטי סולו משלהם, כמו דמותו של לוקי; שחקנים שגילמו את הדמויות בסרטי היקום התעתדו לשוב ולגלם את דמויותיהם עבור מיני-הסדרות, כולל טום הידלסטון. מיני-הסדרות השונות התעתדו לכלול שישה עד שמונה פרקים לכל מיני-סדרה, עם "תקציב [גדול] שיתחרה באלו של הפקת אולפנים מרכזית", ולהיות מופקות על ידי אולפני מארוול עצמן ולא על ידי חטיבת הטלוויזיה של מארוול שהיו אחראיות להפקת סדרות טלוויזיה אחרות ביקום הקולנועי; נשיא אולפני מארוול, קווין פייגי התעתד לנקוט "חלק מעשי" בליווי תהליך הפיתוח של כל מיני-סדרה, זאת תוך כדי התמקדות בהמשכיותן של עלילותיהם של מיני-הסדרות עם הסרטים ו"טיפול" בשחקנים שיגלמו את דמויותיהם מהסרטים. בנובמבר, מנכ"ל דיסני, בוב אייגר, אישר כי סדרה שתתמקד בדמותו של לוקי נמצאת בתהליכי פיתוח ושטום הידלסטון צפוי לשוב לגלם את דמותו.
בפברואר 2019, מייקל וולדרון נשכר לתפקיד השואו-ראנר והמפיק בפועל של הסדרה. וולדרון גם כתב את התסריט עבור פרק הפיילוט. הסדרה הייתה צפויה לעקוב אחר דמותו של לוקי כשהוא "צץ לאורך ההיסטוריה האנושית כמשפיע לא סביר על אירועים היסטוריים". חודש לאחר מכן, פייגי הצהיר כי במהלך סרטי היקום הקולנועי של מארוול, לוקי הוא בן יותר מאלף שנה, כך שהסדרה תבחן את מה שעשה במהלך חייו הארוכים. פייגי הוסיף כי האינטרס של אולפני מארוול בהפקת הסדרה הייתה העבודה עם הידלסטון וחקירת דמותו של לוקי מעבר להיותו הנבל המשני בסרטים. באוגוסט, הידלסטון הסביר כי הוא ידע על תפקיד האורח שלו ב"סוף המשחק" עוד כאשר הוא צילם את מותו של לוקי "מלחמת האינסוף, אך הוא החשיב "מלחמת האינסוף" כסופו האמוציונלי של דמותו. לאחר מכן, נודע להידלסטון על התוכניות להפיק סדרה על לוקי כשישה שבועות לפני יציאת "מלחמת האינסוף", ושמר על כך בסוד עד להכרזתה הרשמית בהמשך אותה שנה. הידלסטון הביע התרגשות מהיכולת לשנות את לוקי בדרכים שונות על ידי לקיחת גרסתו הקודמת יותר של הדמות ואילוצו להתמודד מול אויבים אימתניים יותר שהוא מעולם לא ראה כמותם. באותו החודש, נחשף שהבמאית קייט הרון תביים את הסדרה, ובמקביל אושר שעונתה הראשונה של הסדרה תכלול שישה פרקים, שאורכם יהיה בין 40 ל-50 דקות.
בנובמבר 2020, דווח על תחילת פיתוחה של העונה השנייה, ובינואר 2021, דווח על כך שוולדרון עתיד להיות מעורב שוב בהפקת העונה השנייה "בתפקיד כלשהו" כחלק מעסקה עם דיסני.
במאי 2023 פורסם כי העונה השנייה צפויה לעלות ב-6 באוקטובר 2023.
הפקה > כתיבה

הסדרה עתידה להתרחש לאחר אירועי הנוקמים: סוף המשחק, במהלכם לוקי גנב את אבן הטסראקט מטוני סטארק, שחזר בזמן לאירועי "הנוקמים", מה שיצר ציר זמן חלופי במקביל לציר הזמן עליו נמצאים סרטי היקום הקולנועי הראשיים. בסדרה, לוקי משתמש באבן הטסראקט על מנת לנסוע בזמן ולשנות את ההיסטוריה האנושית. באוגוסט 2019, במאית הסדרה, הרון, הצהירה כי הסדרה "תיקח את לוקי לחלק חדש לחלוטין ביקום הקולנועי של מארוול" ואילו וולדרון אמר שהסדרה "תחקור את השאלות שיש לכולנו: לאן נעלם לוקי אחרי שהוא הרים את אבן הטסראקט? האם לוקי יכול אי פעם להתיידד עם מישהו? והאם השמש תזרח עליו שוב אי פעם?". על פי פייגי, המשכיותה של הסדרה תקושר לסרט "דוקטור סטריינג' בממדי הטירוף", בדומה ל"וונדה-ויז'ן".
הפקה > ליהוק

עם ההכרזה על פיתוח והפקת הסדרה בנובמבר 2018, דווח במקביל כי הידלסטון צפוי לשוב לגלם את דמותו של לוקי. בפברואר 2019, יו"ר אולפני דיסני, אלן הורן, אישר רשמית את שובו של הידלסטון לגילום דמותו של לוקי. בנובמבר 2019, אושר כי השחקנית סופיה די מרטינו לוהקה לתפקיד ראשי לא ידוע. עם זאת, דווח כי מרטינו תגלם את גרסתו הנשית של לוקי. בינואר 2020, אושר כי השחקן אוון וילסון לוהק לגילום דמותו של מוביוס מ. מוביוס.
בפברואר 2020, נודע על ליהוקה של גוגו אמבתה-רו לתפקיד ראשי בסדרה. במרץ 2020, ריצ'רד א. גרנט לוהק לתפקיד שטרם פורסם כחלק מהופעת אורח, ובדצמבר 2020, נחשף שוונמי מוסקו לוהקה לתפקיד שטרם פורסם. בספטמבר 2020, נחשף ליהוקה של סשה ליין לתפקיד שטרם פורסם.
בדצמבר 2020, דווח שייתכן וג'יימי אלכסנדר תשוב לגלם את דמותה של סיף מסרטים קודמים של היקום הקולנועי של מארוול.
הפקה > צילומים

צילומי העונה הראשונה החלו בינואר 2020, וכל ששת פרקיה בוימו על ידי הרון וצולמו על ידי הצלמת אוטום דוראלד. צילומי רקע התקיימו במטרופולין אטלנטה לאורך כל חודש פברואר. ב-14 במרץ, הצילומים הושבתו בעקבות התפרצות מגפת הקורונה בארצות הברית, והתחדשו רק בספטמבר 2020, באולפני "פיינווד אטלנטה". צילומי העונה הראשונה הסתיימו באמצע דצמבר 2020.
בנובמבר 2020, טרם עלייתה לשידור של העונה הראשונה, התפרסם שצילומי העונה השנייה עתידים להתחיל בינואר 2022. צילומי העונה השנייה החלו בלונדון ביוני 2022.
שיווק

קטע קצרצר מהסדרה הוצג בפרסומת שיווקית במהלך אירוע הסופרבול LIV לצד קטעי וידאו מ"הפלקון וחייל החורף" ו"וונדה-ויז'ן".הכתבת ג'וליה אלכסנדר מ-"The Verge" אמרה שהפרסומת הציעה "מספיק הצצות כדי לרגש מעריצים". הכתבת היילי פוץ' מ"קולידר" העירה שמכל פרסומות במהלך הסופרבול, אנשי השיווק של מארוול "גנבו את כל ההצגה" והיה להם "הרבה ממה לרגש איתו".
בינואר 2021 אולפני מארוול הודיעו על תוכניתם להפיץ צעצועים, משחקים, ספרים, פריטי הלבשה, מוצרים לעיצוב הבית ופריטים נוספים כל שבוע עם תחילת שידור הסדרה, זמן קצר לאחר עליית הפרק השבועי לשידור.
באפריל 2021, הקדימון הרשמי של הסדרה הופץ ברשתות המקוונות.
שידור

הסדרה עלתה לשידור בשירות הזרמת המדיה של דיסני "דיסני+" ב-9 ביוני 2021, ועונתה הראשונה כללה שישה פרקים בני שעה שעלו לשידור באופן שבועי.
פרסים ומועמדויות

| שנה | פרס | קטגוריה | מועמדים | תוצאה | סימוכין |
| --- | --- | --- | --- | --- | --- |
| 2024 | פרסי בחירת מבקרי הטלוויזיה | סדרת הדרמה הטובה ביותר | לוקי | מועמדות |  |
| 2024 | פרסי בחירת מבקרי הטלוויזיה | השחקן הטוב ביותר בסדרת דרמה | טום הידלסטון | מועמדות |  |
| 2024 | פרסי בחירת מבקרי הטלוויזיה | שחקן המשנה הטוב ביותר בסדרת דרמה | קי הוי קואן | מועמדות |  |
| 2024 | פרסי בחירת מבקרי הטלוויזיה | שחקנית המשנה הטובה ביותר בסדרת דרמה | סופיה די מרטינו | מועמדות |  |
| 2024 | פרס בחירת הקהל | תוכנית המדע בדיוני/פנטזיה של השנה | לוקי | זכייה |  |
| 2024 | פרס בחירת הקהל | כוכב הטלוויזיה של השנה | טום הידלסטון | מועמדות |  |
| 2024 | פרס בחירת הילדים של ניקלודיאון | תוכנית טלוויזיה משפחתית אהובה | לוקי | מועמדות |  |
| 2024 | פרס בחירת הילדים של ניקלודיאון | כוכב טלוויזיה אהוב (משפחה) | טום הידלסטון | מועמדות |  |
| 2024 | פרס אמי אמנותי לבידור בפריים טיים | תלבושות פנטזיה/מדע בדיוני הטובות ביותר | קריסטין וואדה, הארייט קנדל, קריסטן ארנסט-בראון וטום הורנסבי | מועמדות |  |
| 2024 | פרס אמי אמנותי לבידור בפריים טיים | מיקס הסאונד הטוב ביותר בסדרת קומדיה או דרמה (שעה אחת) | קרול אורבן ופול מונרו | מועמדות |  |
| 2024 | פרס אמי אמנותי לבידור בפריים טיים | האפקטים החזותיים המיוחדים הטובים ביותר בעונה או בסרט | כריסטופר טאונסנד, אליסון פול, סנדרה באלג', מתיו טויפורד, כריסטופר סמולפילד, ג'ון וויליאם ואן דר פול, סטיב מונקור, ג'וליאן האצ'נס וקווין יויל | מועמדות |  |
| 2025 | פרס סאטורן | סדרת גיבורי העל הטובה ביותר |  | מועמדות |  |
| 2025 | פרס סאטורן | כוכב האורח הטוב ביותר בסדרת טלוויזיה | קי הוי קואן | מועמדות |  |
איוואן אטאל

| --- | --- |
איוואן אטאל, 2009
איוואן אטאל, 2009
 לידה:  4 בינואר 1965 (בן 60) תל אביב-יפו, ישראל 
 מדינה:  צרפת, ישראל 
 תקופת הפעילות:  מ-1989 
 מקום לימודים:  קור פלורן 
 בן או בת זוג:  שארלוט גינסבורג 
 צאצאים:  Ben Attal, Alice Attal 
 פרסים והוקרה:  אביר במסדר ההצטיינות הלאומי (14 בנובמבר 2012)  קצין במסדר ההצטיינות הלאומי (20 ביוני 2022)  פרס ז'אן גאבן  פרס סזאר לשחקן המבטיח ביותר 
 פרופיל ב-IMDb
 
איוואן אטאל (בצרפתית: Yvan Attal; נולד ב-4 בינואר 1965) הוא שחקן ובמאי קולנוע צרפתי-יהודי, יליד ישראל.
קורות חיים

איוואן אטאל נולד בתל אביב, ישראל, להורים יהודים ממוצא צרפתי-אלג'יראי, הוא גדל בפרבר של פריז. הופעת הבכורה שלו הייתה בסרטו של אריק רושאן (Un monde sans pitié (1989, שזיכתה אותו בפרס סזאר לשחקן המבטיח ביותר. הסרט הראשון שביים היה Ma femme est une actrice ‏ (2001), בו שיחק לצדה של שארלוט גינסבורג.
הוא גם הופיע בסרטים "מזימות זרות," (2005) ו"אנתוני זימר" (2005). ב"שעת שיא 3" (2007) הוא שיחק נהג מונית צרפתי ששמו ג'ורג'. בסרטים "עיניים עצומות לרווחה", (1999), "משימה בלתי אפשרית 2", (2000) וונילה סקיי (2001) הוא דיבב את טום קרוז בגרסה הצרפתית שלהם.
הסרט אנתוני זימר הופק מחדש בשנת 2010 כסרט אמריקאי בשם "התייר" בו מככב ג'וני דפ בתפקיד המקביל לזה שגילם איוואן אטאל בסרט המקורי.
בשנת 2016 ביים וכיכב בסרט "היהודים: הם בכל מקום", לצד בת זוגו שארלוט גינסבורג. בשנת 2017 ביים את הקומדיה "המילים הפשוטות", וכשחקן השתתף בסרט "רוקנרול", לצדם של מריון קוטיאר ובן פוסטר.
בשנת 2018 כיכב בסדרת הטלוויזיה של רשת Arte "לחיות לנצח" בתפקיד השוטר דריוס אסראם.
בשנת 2019 גילם את הסופר היהודי רומן גארי בסרט האמריקאי "סיברג" (אנ') לצדה של קריסטן סטיוארט. באותה שנה ביים וכתב אטאל את הסרט "הכלב שלי טיפש" ואף כיכב בו לצד גינסבורג.
בשנת 2021 שיחק בסרטו של דני בון "תקועים בפריז". בשנת 2022 שיחק בסרט המותחן הצרפתי "מטרה קלה" (אנ') של הבמאי ז'אן פול סלומה (אנ').
בשנת 2023 שיחק בדרמת הפשע הצרפתית "דם וכסף" (אנ') בדמותו של אנטון זגורי והשתתף גם בסרטו של אוליבייה מרשל, יחידה 36.
חיים אישיים

מאז 1991 הוא בזוגיות עם השחקנית שארלוט גינסבורג, בתם של סרז' גינסבורג וג'יין בירקין. להם שלושה ילדים. ב-2013 הם התארסו אך הודיעו שלא מתכננים להינשא.
הערות שוליים

↑  כתבה, gala.fr
| --- | --- |
בקרת זהויות :  NLI: 987007459643705171  BIBSYS: 10070244  BNE: XX1174414  BnF: cb13955298g (data)  CANTIC: a10939209  CiNii: DA13168362  GND: 140402136  ISNI: 0000 0001 1454 4891  LCCN: nr00020627  NKC: xx0218497  NLK: KAC201205849  NTA: 176982647  SUDOC: 070969256  VIAF: 107105718   WorldCat (עם VIAF): 107105718
אולימפיאדת קלגרי (1988)

| --- | --- |

 עיר מארחת:  קלגרי, קנדה
 מדינות משתתפות:  57
 ספורטאים משתתפים:  1423
 תחרויות:  46 תחרויות ב-6 ענפים
 טקס הפתיחה:  13 בפברואר 1988
 טקס הנעילה:  28 בפברואר 1988
 נפתח רשמית על ידי:  ז'אן סוֹבֶה
 השביע את המשתתפים:  פייר הרווי
 השביע את השופטים:  סוזאנה מורו-פרנסיס
 הדליק את הלפיד האולימפי:  רובין פרי
 האצטדיון הראשי:  אצטדיון מק-מהון, קלגרי
 הערים שהתמודדו על האירוח:  פלון, קורטינה ד'אמפצו
 → אולימפיאדת סראייבו אולימפיאדת אלברוויל ← 
אולימפיאדת החורף ה-15 נערכה מ-13 בפברואר עד 28 בפברואר 1988 בעיר קלגרי, בפרובינציית אלברטה בקנדה. החל מאולימפיאדה זו נמשכים המשחקים 15 ימים כמו משחקי הקיץ. בעקבות הארכה זו גדל בשיעור ניכר מספר התחרויות כדי למלא את הזמן.
אירועים בולטים

איבון ואן חניפ מהולנד זכתה בשלוש מדליות זהב, בהחלקה מהירה ל-1500 מטר, ל-3000 מטר ול-5000 מטר.
מתי ניקנן מפינלנד זכה בשלוש מדליות זהב בקפיצות סקי.
באולימפיאדה הזו השתתפה לראשונה נבחרת המזחלות של ג'מייקה, אירוע שתפס את תשומת לב התקשורת ושימש בסיס רופף לסרט "ג'מייקה מתחת לאפס".
מדליות

| מקום | מדינה | זהב | כסף | ארד | סה"כ |
| --- | --- | --- | --- | --- | --- |
| 1 | ברית המועצות ברית המועצות | 11 | 9 | 9 | 29 |
| 2 | גרמניה המזרחית גרמניה המזרחית | 9 | 10 | 6 | 25 |
| 3 | שווייץ שווייץ | 5 | 5 | 5 | 15 |
| 4 | פינלנד פינלנד | 4 | 1 | 2 | 7 |
| 5 | שוודיה שוודיה | 4 | 0 | 2 | 6 |
| 6 | אוסטריה אוסטריה | 3 | 5 | 2 | 10 |
| 7 | הולנד הולנד | 3 | 2 | 2 | 10 |
| 8 | גרמניה המערבית גרמניה המערבית | 2 | 4 | 2 | 8 |
| 9 | ארצות הברית ארצות הברית | 2 | 1 | 3 | 6 |
| 10 | איטליה איטליה | 2 | 1 | 2 | 5 |
| 11 | צרפת צרפת | 1 | 0 | 1 | 2 |
| 12 | נורווגיה נורווגיה | 0 | 3 | 2 | 5 |
| 13 | קנדה קנדה (המארחת) | 0 | 2 | 3 | 5 |
| 14 | יוגוסלביה יוגוסלביה | 0 | 2 | 1 | 3 |
| 15 | צ'כוסלובקיה צ'כוסלובקיה | 0 | 1 | 2 | 3 |
| 16 | יפן יפן | 0 | 0 | 1 | 1 |
| 16 | ליכטנשטיין ליכטנשטיין | 0 | 0 | 1 | 1 |

| סך הכל | סך הכל | 46 | 46 | 46 | 138 |
הרמזים של בלו

| --- | --- |

לוגו הסדרה בעברית
 סוגה:  סדרת טלוויזיה לילדים
 יוצרים:  Traci Paige Johnson, Todd Kessler, אנג'לה סנטומרו 
 בימוי:  Lucy Walker 
 מנחים:  Steve Burns, Donovan Patton, Kevin Duala 
 מדבבים:  Traci Paige Johnson Michael Rubin 
 מדבבים בעברית:  גיל ססובר, איטן גרינברג, תימור שפיר, אמיר קראוטהמר, עדי בר לב, אלי לולאי, רונה בקרמן, איטן גרינברג, תימור שפיר, אמיר קראוטהמר עדי בר לב
 ארץ מקור:  ארצות הברית ארצות הברית
 שפות:  אנגלית 
 מספר עונות:  6
 מספר פרקים:  143
 הפקה
 מפיקים בפועל:  Todd Kessler, Traci Paige Johnson, אנג'לה סנטומרו 
 חברת הפקה:  אולפני ההנפשה של ניקלודיאון, 9 Story USA 
 הפצה:  Paramount Media Networks 
 מוזיקה:  Michael Rubin 
 אורך פרק:  21-26 דקות
 שידור
 רשת שידור:  ניקלודיאון
 רשת שידור בישראל:  ערוץ הופ! ניקלודיאון ניק ג'וניור
 תקופת שידור מקורית:  8 בספטמבר 1996 – 6 באוגוסט 2006
 תקופת שידור בישראל:  2006 – 2017
 קישורים חיצוניים
 www.nickjr.com/blues-clues/
 דף התוכנית ב-IMDb
 
הרמזים של בלו (באנגלית: Blue's Clues) היא סדרת טלוויזיה אמריקאית לילדים.
הסדרה שודרה לראשונה ב-8 בספטמבר 1996 בניקלודיאון. בישראל הסדרה שודרה לראשונה בשנת 2006 בערוץ הופ! ובניק ג'וניור. לסדרה יש 6 עונות ו-143 פרקים באורך 21–26 דקות.
בנובמבר 2019 עלה אתחול לסדרה בשם "הרמזים של בלו ואתם!" שמתרחש כמה שנים אחרי עלילת "הרמזים של בלו". ובנוסף ישנה סדרת בת בשם "החדר של בלו". בחלק מהמדינות שבהם שודרה הסדרה, התחלף השחקן בשחקן מקומי בתור הבעלים של בלו.
עלילה

בכל פרק, בלו הכלבה שמה את כפותיה על שלושה רמזים, והמנחה צריך להסיק מהם כדי לדעת מה בלו רוצה לעשות.
דמויות ומדבבים

במאית הדיבוב של הסדרה הייתה אפי בן ישראל, ומפיקת הדיבוב של הסדרה הייתה ענבר שטגר עזרא.
| דמות | שחקנ/ית באנגלית | שם המדבב/ת בעברית |
| --- | --- | --- |
| סטיב (בעברית נקרא ניב) | סטיב ברנס | גיל ססובר |
| מר מלח | ניק בלבן | אלי לולאי |
| גברת פלפל | פנלופי ג'וקס (עונה 1) | רונה בקרמן |
| גברת פלפל | ספנסר קיידן (עונה 2 ואילך) | רונה בקרמן |
| תיבת דואר | מייקל רובין | רונה בקרמן |
| מגירת צד | אלישה אלן | עדי בר לב |
| ילדים |  | איטן גרינברג |
| ילדים |  | תימור שפיר |
| ילדים |  | אמיר קראוטהמר |
| ילדים |  | עדי בר לב |
שידור

| עונה | עונה | פרקים | פרקים | שודרה לראשונה (ארצות הברית)> הפרק הראשון | שודרה לראשונה (ארצות הברית)> הפרק האחרון |
| --- | --- | --- | --- | --- | --- |
|  | 1 | 20 | 20 | 8 בספטמבר 1996 (ארצות הברית) | בנובמבר 1998 (ארצות הברית) |
|  | 2 | 20 | 20 | 3 בנובמבר 1997 | 22 במרץ 1999 |
|  | 3 | 32 | 32 | 14 במרץ 1999 | 14 בינואר 2002 |
|  | 4 | 22 | 22 | 9 באפריל 2001 | 25 בנובמבר 2003 |
|  | 5 | 36 | 36 | 30 באפריל 2002 | 12 בדצמבר 2003 |
|  | 6 | 13 | 13 | 27 בינואר 2004 | 6 באוגוסט 2006 |
הערות שוליים

↑  בדיבוב לעברית, שמו הוא ניב.
המזכיר הצבאי של ראש הממשלה

| --- | --- |


 איוש נוכחי:  רומן גופמן
 תאריך כניסה לתפקיד:  16 במאי 2024
 דרכי מינוי:  על ידי ראש הממשלה בעצת הרמטכ"ל
 כפוף:   ראש ממשלת ישראל
 דרגה:    אלוף
 מושב המשרה:  ירושלים ירושלים, ישראל
 ייסוד המשרה:  1948
 איוש ראשון:  נחמיה ארגוב
 
המזכיר הצבאי של ראש הממשלה הוא קצין צה"ל בדרגת אלוף המשמש כיועצו ועוזרו של ראש ממשלת ישראל לענייני צבא וביטחון.
מאפייני התפקיד והיסטוריה

המזכיר הצבאי הוא קצין בדרגת אלוף. המזכיר הראשון אף היה בדרגת סגן-אלוף ולאחריו בדרגת אלוף-משנה. באמצע שנות ה-90 ובשנים 2001–2015 כיהנו בתפקיד קצינים בדרגת אלוף. יש הסבורים שהעלאת מעמדו של המזכיר הצבאי הביאה לכך שמשקלם של השיקולים הצבאיים בהליכי קבלת ההחלטות התחזק על חשבונם של שיקולים אחרים, ועל כן הציעו לקבוע כי דרגתו של המזכיר הצבאי תהיה נמוכה יותר. בשנת 2015, עם מינויו של אליעזר טולדנו לתפקיד המזכיר הצבאי, הוחלט להחזיר את דרגת התפקיד לתת-אלוף. בשנת 2021, עם מינויו של אבי גיל לתפקיד זה, הוחלט להחזיר את דרגת המזכיר לדרגת אלוף.
המזכיר הצבאי הוא חלק מסגל ראש הממשלה וחבר במטה הכללי של צה"ל.
המזכיר צבאי מוביל את סדר-היום המבצעי עבור ראש הממשלה בשיח רל"שים מול גופי קהיליית המודיעין ומול המטה הכללי.
המזכיר הצבאי עובד בשיתוף פעולה הדוק עם ראש המטה לביטחון לאומי.
תפקידים וסמכויות

למזכיר הצבאי אין סמכויות רבות, אך הוא למעשה אחד האנשים המשפיעים ביותר על המדיניות הביטחונית של ישראל. לפי דיווחי התקשורת, זהו האדם היחיד בישראל החשוף לכל המידע המודיעיני שמספקת קהילת המודיעין הישראלית ללא הגבלות כלשהן ("המזכיר הצבאי לראש הממשלה הוא איש הסוד מספר אחת של מדינת ישראל" אמר איתן הבר).
כל אישור או עצירה של מבצע בכלל הגופים והארגונים הללו הם בסמכות הבלעדית של ראש הממשלה. מי שיקבל את הטלפון רגעים לפני יציאה לדרך או לנקודת האל חזור, יהיה המזכ"צ או סגנו, גם כשמדובר בחיסול ממוקד, אף שיש רק דקות ספורות לסגירת חלון ההזדמנות. מילתו של המזכ"צ שווה לאישור ראש הממשלה למבצע, והייתי עד ללא מעט אירועים כאלה.
כאשר המזכיר הצבאי או עוזר המודיעין לא צמודים אל ראש הממשלה (בסופי שבוע ובלילות) החומר המודיעיני מגיע באמצעות שליח מיוחד, ואדם מהצוות המצומצם של ראש הממשלה מוודא שהוא עיין בו.
תפקידים וסמכויות > התפקידים העיקריים של המזכ"ץ

העברת הנחיות ראש הממשלה למערכת הביטחון
מיון מידע מודיעיני שוטף והנגשתו לראש הממשלה
ריכוז דיונים של ראש הממשלה והממשלה בתחום הביטחוני והמדיני.
ייעוץ לראש הממשלה בנושאי ביטחון ומודיעין.
ייצוג ראש הממשלה בפורומים ביטחוניים.
חבר המטה הכללי של צה"ל.
הובלת סדר-היום המבצעי עבור ראש הממשלה בשיח רל"שים מול גופי מערכת הביטחון.
מטה

למזכיר הצבאי כפופים שלושה קצינים כאשר:
קצין בדרגת רב-סרן (רס"ן) - משמש כרל"ש המזכיר הצבאי.
2 קציני מודיעין משמשים כעוזרים לענייני מודיעין האחראים על הנגשת כלל המידע המודיעיני השוטף לראש הממשלה:
קצין בדרגת אלוף-משנה (אל"ם) - המשמש כעוזר המודיעין של המזכיר הצבאי.
קצין בדרגת סרן- עוזר מודיעין נוסף.
בנוסף במזכירות הצבאית משרתות חיילות בשירות סדיר כחלק מיחידת ימ"ל 1024 וסגלים מיוחדים המסייעות לקצינים בעבודתם השוטפת.
עוזר למודיעין של המזכיר הצבאי לראש הממשלה

כיום מתפקד במזכירות הצבאית עוזר למודיעין בדרגת אלוף-משנה, שכפוף למזכיר הצבאי לראש הממשלה. אולם אין לו לעוזר או למזכ"צ תפקידים מודיעיניים כלשהם, זולת מיון החומר המודיעיני, הכנתו והגשתו לראש הממשלה ולנושאי תפקידים עיקריים בלשכת ראש הממשלה.
תפקיד עוזר המודיעין של המזכיר הצבאי נוצר לאור  לקחי מלחמת יום הכיפורים.
המזכירים הצבאיים של ראש הממשלה

| תמונה | שם | תקופת כהונה | תחת ראש הממשלה | יחידת מקור | הערות |
| --- | --- | --- | --- | --- | --- |
|  | סא"ל/אל"ם נחמיה ארגוב | 1948 - 1956 | דוד בן-גוריון, משה שרת, דוד בן-גוריון |  ההגנה | תקופת מלחמת העצמאות ומלחמת סיני |
|  | אל"ם חיים בן-דוד | 1958 - 1963 | דוד בן-גוריון |  חטיבת כרמלי | לאחר מכן מונה לראש אכ"א. נהרג בתאונת מטוס ב-1967 בעת כהונתו כשגריר ישראל באתיופיה. |
|  | אל"ם יצחק נסיהו | 1963 - 1966 | לוי אשכול |  אגף המודיעין |  |
|  | תא"ל ישראל ליאור | 1966 - 1974 | לוי אשכול, גולדה מאיר |  חטיבת גולני | תקופת מלחמת ששת הימים, מלחמת ההתשה ומלחמת יום הכיפורים |
|  | תא"ל אפרים פורן | 1974 - 1981 | יצחק רבין, מנחם בגין | אגף המודיעין | תקיפת הכור הגרעיני בעיראק |
|  | תא"ל עזריאל נבו | 1981 - 1993 | מנחם בגין, יצחק שמיר, שמעון פרס, יצחק רבין | אגף המודיעין | תקופת מלחמת לבנון הראשונה ומלחמת המפרץ, מזכירם הצבאי של ארבעה ראשי ממשלה |
|  | אלוף דני יתום | 1993 - 1996 | יצחק רבין, שמעון פרס |  חיל השריון | לאחר מכן מונה לראש "המוסד" |
|  | אלוף זאב ליבנה | 1996 - 1997 | בנימין נתניהו |  חיל השריון | לאחר מכן מונה לנספח צה"ל בארצות הברית וקנדה |
|  | תא"ל שמעון שפירא | 1997 - 1999 | בנימין נתניהו |  אגף המודיעין |  |
|  | תא"ל גדי איזנקוט | 1999 - 2001 | אהוד ברק, אריאל שרון |  חטיבת גולני | לימים הרמטכ"ל ה-21 וחבר כנסת במפלגת המחנה הממלכתי. |
|  | אלוף משה קפלינסקי | 2001 - 2002 | אריאל שרון |  חטיבת גולני | שימש כמזכיר במהלך מבצע חומת מגן. לאחר מכן אלוף פיקוד המרכז וסגן הרמטכ"ל |
|  | אלוף יואב גלנט | 2002 - 2005 | אריאל שרון |  שייטת 13 | במהלך האינתיפאדה השנייה ותכנון וביצוע תוכנית ההתנתקות. לימים מפקד פיקוד הדרום ושר הביטחון. |
|  | אלוף גדי שמני | 2005 - 2007 | אריאל שרון, אהוד אולמרט | חטיבת הצנחנים | תקופת מלחמת לבנון השנייה, לימים נספח צה"ל בארצות הברית |
|  | אלוף מאיר כליפי | 2007 - 2010 | אהוד אולמרט, בנימין נתניהו |  חטיבת הצנחנים | מבצע מחוץ לקופסה ותקופת מבצע עופרת יצוקה |
|  | אלוף יוחנן לוקר | 2010 - 2012 | בנימין נתניהו |  חיל האוויר הישראלי |  |
|  | אלוף אייל זמיר | 2012 - 2015 | בנימין נתניהו |  חיל השריון | תקופת מבצע עמוד ענן ומבצע צוק איתן. לימים הרמטכ"ל ה-24 |
|  | תא"ל אליעזר טולדנו | 2015 - 2018 | בנימין נתניהו | חטיבת הצנחנים | לימים מפקד פיקוד הדרום וראש אגף אסטרטגיה ומעגל שלישי |
|  | תא"ל אבי בלוט | 2018 - 2021 | בנימין נתניהו, נפתלי בנט | חטיבת הצנחנים | לימים אלוף פיקוד המרכז |
|  | אלוף אבי גיל | 2021 - 2024 | נפתלי בנט, יאיר לפיד, בנימין נתניהו |  חטיבת הצנחנים | תקופת מבצע שובר גלים, מבצע עלות השחר, מבצע בית בגן, מבצע מגן וחץ, מתקפת הפתע, המתקפה האיראנית על ישראל, ומלחמת חרבות ברזל. |
|  | אלוף רומן גופמן | 2024 ואילך | בנימין נתניהו |  חיל השריון | בתקופתו מלחמת חרבות ברזל, מבצע יד ארוכה,  התפוצצות זימוניות חזבאללה, מבצע סדר חדש, התמרון הקרקעי בלבנון, התקיפה האיראנית על ישראל, מבצע חץ הבשן |
ראו גם

מזכיר צבאי
הערות שוליים

↑  ראו סעיף 7ב ב-הצעת חוק הממשלה (תיקון - המטה לביטחון לאומי), התשס"ז-2007 ודברי ההסבר לאותו סעיף.(הקישור אינו פעיל, 16.08.2018)
↑  רינת אביגור, איש הצללים, במחנה, 3 בפברואר 2010(הקישור אינו פעיל, 16.08.2018)
1 2  שמעון בטאט, המזכיר הצבאי, החומר השחור ומחדל המודיעין, באתר זמן ישראל, 29 באוקטובר 2023
↑  ימ"ל 1024 וסגלים מיוחדים, באתר www.mod.gov.il
↑  טל לב רם, "הייתי צריך להגיד לרה"מ דברים שלא נעמו לאוזניו", באתר 103FM
|  חברי פורום מטכ"ל |
| --- | --- | --- |
| הרמטכ"ל | רב-אלוף אייל זמיר |  |
| סגן הרמטכ"ל | אלוף אמיר ברעם |  |
| ראשי אגפים | ראש אגף המודיעין: אלוף שלומי בינדר • ראש אגף המבצעים: אלוף עודד בסיוק • ראש אגף כוח האדם: אלוף דדו בר כליפא • ראש אגף הטכנולוגיה והלוגיסטיקה: אלוף מישל ינקו • ראש אגף התכנון: אלוף אייל הראל • ראש אגף התקשוב וההגנה בסייבר: אלוף אביעד דגן • ראש אגף האסטרטגיה והמעגל השלישי: אלוף אליעזר טולדנו |  |
| מפקדי זרועות | מפקד זרוע היבשה: אלוף נדב לוטן • מפקד חיל האוויר: אלוף תומר בר • מפקד חיל הים: אלוף דוד סער סלמה |  |
| מפקדי פיקודים | מפקד פיקוד הצפון: אלוף אורי גורדין • מפקד פיקוד המרכז: אלוף אבי בלוט • מפקד פיקוד הדרום: אלוף ירון פינקלמן • מפקד פיקוד העורף: אלוף רפי מילוא |  |
| קציני מטה נוספים | נשיאת בית הדין הצבאי לערעורים: אלוף אורלי מרקמן • מפקד המכללות הצבאיות ומפקד מפקדת העומק: אלוף נמרוד אלוני • מפקד הגיס המטכ"לי ופיקוד ההכשרות והאימונים: אלוף דוד זיני  • מפקד הגיס הצפוני ומערך התמרון: אלוף דן גולדפוס •  מתאם פעולות הממשלה בשטחים: אלוף רסאן עליאן • הפרקליטה הצבאית הראשית: אלוף יפעת תומר-ירושלמי • דובר צה"ל: תת-אלוף דניאל הגרי • היועץ הכספי לרמטכ"ל: תת-אלוף גיל פנחס • המזכיר הצבאי של ראש הממשלה: אלוף רומן גופמן • המזכיר הצבאי של שר הביטחון: תת-אלוף גיא מרקיזנו • המזכיר הצבאי של נשיא המדינה: תת-אלוף נעמה רוזן גרימברג • עוזר הרמטכ"ל: אלוף-משנה חיים בן-מויאל |  |
| אזרחים | מנכ"ל משרד הביטחון (ממלא מקום): איתמר גרף • ראש מפא"ת: תת-אלוף (מיל') דני גולד • מבקר צה"ל: תת-אלוף (מיל') עופר שריג • מבקר מערכת הביטחון: תת-אלוף (מיל') יאיר וולנסקי |  |
הגירה לברזיל

מדינות אירופה ולבנטיניות עם הגירה משמעותית לברזיל, 1820 עד 1980.
אנדרטה לזכר המהגר בקקסיאס דו סול בקריאה: "האומה הברזילאית למהגר"
צאצאים פורטוגזים בסנטוס.
צאצאים איטלקים בסאו פאולו.
הגירה אזורית איטלקית לברזיל, שבה יש הכי הרבה אנשים ממוצא איטלקי מחוץ לאיטליה. שלא כמו מדינות אחרות עם מהגרים איטלקים, ברזיל העדיפה את צפון איטליה שנחשבה למפותחת יותר.
הגירה לברזיל היא תנועה של אנשים זרים לברזיל לצורך מגורים קבועים. אין לבלבל אותה עם הבאת אנשים מאפריקה בכפייה כעבדים. אירופה הלטינית היוותה 80 אחוז מהמהגרים (1.8 מיליון פורטוגזים, 1.5 מיליון איטלקים ו-700,000 ספרדים). זה יצר חברה רב-תרבותית בולטת. אך במשך מספר דורות, ברזיל קלטה את האוכלוסיות החדשות הללו באופן הדומה לחוויה של שאר העולם החדש.
לאורך ההיסטוריה שלה, ברזיל תמיד הייתה יעד למתיישבים, אך הדבר החל לקבל חשיבות רבה בסוף המאה ה-19 ולאורך המאה ה-20 כאשר המדינה קיבלה הגירה מאסיבית מאירופה, מהמזרח התיכון ומיפן, שהותירה סימנים מתמשכים על הדמוגרפיה, התרבות, השפה והכלכלה של ברזיל.
באופן כללי נחשב כי אנשים שנכנסו לברזיל עד שנת 1822 שנת העצמאות של ברזיל היו כולם מתיישבים קולוניאליים. מאז חלק מאלו שנכנסו לאומה העצמאית היו מהגרים, בעיקר פורטוגלים, איטלקים וספרדים, אך גם גרמנים, יפנים, פולנים, לבנונים, סורים, ליטאים, אוקראינים, יהודים, רוסים ורבים אחרים.
לפני 1871 מספר המהגרים לברזיל לעיתים נדירות עלה על שניים או שלושה אלף אנשים בשנה. ההגירה גברה בעקבות סיום הסחר העבדים בברזיל, התרחבות הכלכלה ובמיוחד בתקופת המטעים הגדולים של הקפה במדינת סאו פאולו.
ההגירה הייתה גורם דמוגרפי חשוב מאוד בהרכב, מבנה והיסטוריה של הרכב האוכלוסייה בברזיל, עם כל הגורמים והתוצאות הנלווים לה בתרבות, בכלכלה, בחינוך ובסוגיות גזעיות. ברזיל קיבלה אחד מהמספרים הגדולים ביותר של מהגרים בחצי הכדור המערבי, יחד עם ארצות הברית, ארגנטינה וקנדה.
מהשנה 1872 ועד שנת 2000, קיבלה ברזיל כ-6 מיליון מהגרים.
תקופות הגירה

מריה סטלה פריירה לוי מציעה את התקופות הבאות בתהליך ההגירה לברזיל:
1820–1876: מספר קטן של מהגרים (כ-6,000 בשנה), עם דומיננטיות של פורטוגלים (45.73%), ומספרים משמעותיים של גרמנים (12.97%).
1877–1903: מספר גדול של מהגרים (כ-71,000 בשנה), עם דומיננטיות של איטלקים (58.49%).
1904–1930: מספר גדול של מהגרים (כ-79,000 בשנה), עם דומיננטיות של פורטוגלים (36.97%).
1931–1963: ירידה במספר המהגרים (כ-33,500 בשנה), עם דומיננטיות של פורטוגלים (38.45%).
התקופות הללו משקפות את השינויים בכמות ובמוצא של המהגרים שהגיעו לברזיל, ואת השפעתם על ההרכב הדמוגרפי והתרבותי של המדינה.